gl tr en es pt en ru gl gl gl fa en en gl gl gl gl gl gl gl gl en de gl gl gl ca gl gl gl gl gl it gl gl es pt en en gl gl gl gl gl gl gl gl gl gl gl gl gl gl gl ga en gl it de en gl kn gl gl es lt lt en de en nl en gl gl es en gl en de en gl en gl gl es pt hbs_lat gl de zh en en en gl en es pt en gl
Letícia Ramos: todo parece moi imposible
Obras de calquera xénero e de calquera nacionalidade. Sección centrada na procura de novas caligrafías fílmicas. Pezas dificilmente catalogables nun xénero que dilúen a idea tradicional do cinema mediante a exploración de sendas innovadoras, próximas á videoarte, o documental ou o cinema de vangarda.
Teatro Principal 03.10.2022 | 19:00h
The Demands of Ordinary Devotion
O sacrificio rutineiro da devoción
Unha película construída a partir dun xogo de azar e unha colección de encontros en talleres e fogares da cidade de Roma. Aínda que os protagonistas nunca aparecen xuntos, únenos as súas accións: o significado transmítese a través do movemento e o son asociado ao mesmo, formando lentamente unha exploración visual do físico. O sacrificio rutineiro da devoción convida a reflexionar sobre o proceso de fabricación, a perspectiva da maternidade, as incertezas da creación, o equilibrio e a composición.
Hai formas que só se poden coñecer pola súa sombra. En homenaxe aos espíritos dos cadelos astronautas que foron lanzados ao espazo, ou a calquera ser utilizado no nome do progreso. Este vídeo foi feito por invitación da compositora Olivia Block para o lanzamento do seu álbum Innocent Passage in the Territorial Sea (Room40).
Sasha Litvintseva, Beny Wagner
Constante é unha viaxe a través da historia social e política das medicións. Durante a maior parte da historia, o corpo humano tomouse como a medida de todas as cousas. Constante pregunta sobre que foi o que levou ás medicións a prescindir do corpo e a converterse nunha ciencia. O filme explora tres cambios na historia da estandarización das medidas, dende a agrimensura que impulsou a privatización da terra na Europa moderna, pasando pola Revolución Métrica apoiada pola Revolución Francesa, ata a desmaterialización conceptual da medición na idade contemporánea da industria científica. Cada capítulo trata a relación da estandarización das medidas coas ideas de igualitarismo, axencia, xustiza e poder. Estas imaxes cinematográficas, produtos orixinalmente destes sistemas de medición, adquiren un novo significado e ilustran a resistencia da vivencia fronte ás abstraccións simbólicas.
A través dos nosos ollos, o universo percíbese a si mesmo. A través dos nosos oídos, o universo escoita as súas mesmas harmonías. Somos as testemuñas a través das cales o universo toma conciencia da súa gloria, da súa magnificencia.
/ Av. do Burgo das Nacións / 15704 Santiago de Compostela — A Coruña / 981 57 41 52 / info@curtocircuito.org